CELEX: 32016D1988
Language: fi
Date: 2016-11-08 00:00:00
Title: Neuvoston täytäntöönpanopäätös (EU) 2016/1988, annettu 8 päivänä marraskuuta 2016, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta

15.11.2016   
            
            
               FI
            
            
               Euroopan unionin virallinen lehti
            
            
               L 306/11
            
         NEUVOSTON TÄYTÄNTÖÖNPANOPÄÄTÖS (EU) 2016/1988,
   annettu 8 päivänä marraskuuta 2016,
   luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Italialle annettiin neuvoston päätöksellä 2008/737/EY (2) lupa myöntää 31 päivään joulukuuta 2010 saakka poikkeustoimenpiteenä vapautus arvonlisäverosta verovelvollisille, joiden vuosittainen liikevaihto on enintään 30 000 euroa, jäljempänä ’poikkeava toimenpide’. Tämän poikkeavan toimenpiteen soveltamista jatkettiin myöhemmin 31 päivään joulukuuta 2013 saakka neuvoston täytäntöönpanopäätöksellä 2010/688/EU (3) ja 31 päivään joulukuuta 2016 saakka neuvoston täytäntöönpanopäätöksellä 2013/678/EU (4), jolla lisäksi korotettiin vapautukseen oikeuttavan vuosittaisen liikevaihdon raja-arvo enintään 65 000 euroon.
            
         
               (2)
            
            
               Italia haki komissiossa 5 päivänä huhtikuuta 2016 vastaanotetuksi kirjatulla kirjeellä lupaa jatkaa direktiivin 2006/112/EY 285 artiklasta poikkeavaa toimenpidettä.
            
         
               (3)
            
            
               Direktiivin 2006/112/EY 395 artiklan 2 kohdan toisen alakohdan mukaisesti komissio antoi Italian hakemuksen tiedoksi muille jäsenvaltioille 21 päivänä kesäkuuta 2016 päivätyllä kirjeellä. Komissio ilmoitti 22 päivänä kesäkuuta 2016 päivätyllä kirjeellä Italialle, että sillä oli kaikki hakemuksen arviointia varten tarvittavat tiedot.
            
         
               (4)
            
            
               Direktiivin 2006/112/EY 285 artiklan mukaan jäsenvaltiot, jotka eivät ole käyttäneet toisen neuvoston direktiivin 67/228/ETY (5) 14 artiklassa säädettyä mahdollisuutta, voivat myöntää verovapautuksen sellaisille verovelvollisille, joiden vuosittainen liikevaihto on enintään 5 000 euroa. Poikkeava toimenpide poikkeaa 285 artiklasta ainoastaan siltä osin, että vuosittaisen liikevaihdon raja-arvo on yli 5 000 euroa.
            
         
               (5)
            
            
               Poikkeava toimenpide on komission 25 päivänä kesäkuuta 2008 antaman tiedonannon ”Pienet ensin – Eurooppalaisia pk-yrityksiä tukeva aloite” (””Think Small First” – A ”Small Business Act” for Europe”) tavoitteiden mukainen.
            
         
               (6)
            
            
               Koska tämä poikkeava toimenpide on vähentänyt sellaisten pienten yritysten alv-velvoitteita, jotka eivät valinneet tavanomaisia arvonlisäjärjestelyjä direktiivin 2006/112/EY 290 artiklan mukaisesti, Italialle olisi annettava lupa jatkaa poikkeavan toimenpiteen soveltamista edelleen rajoitetun ajan. Verovelvollisten olisi edelleen voitava valita tavanomaiset arvonlisäverojärjestelyt.
            
         
               (7)
            
            
               Poikkeavan toimenpiteen kestoa olisi rajoitettava, jotta voidaan arvioida, onko se edelleen asianmukainen ja toimiva. Lisäksi direktiivin 2006/112/EY pienten yritysten erityisjärjestelmää koskevia 281–294 artiklaa tarkastellaan parhaillaan uudelleen. Poikkeavaan toimenpiteeseen olisi sen vuoksi myös liitettävä raukeamislauseke.
            
         
               (8)
            
            
               Italian toimittamista tiedoista ilmenee, että poikkeavalla toimenpiteellä on vain vähäinen vaikutus lopullisessa kulutusvaiheessa kerättävien verotulojen kokonaismäärään.
            
         
               (9)
            
            
               Poikkeava toimenpide ei vaikuta arvonlisäverosta kertyviin unionin omiin varoihin.
            
         
               (10)
            
            
               Täytäntöönpanopäätös 2013/678/EU olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2013/678/EU 2 artikla seuraavasti:
   
      ”2 artikla
      Tämä päätös tulee voimaan päivänä, jona se annetaan tiedoksi.
      Tätä päätöstä sovelletaan sellaisen direktiivin voimaantulopäivään saakka, jolla muutetaan direktiivin 2006/112/EY pienten yritysten erityisjärjestelmää koskevia 281–294 artiklaa, tai 31 päivään joulukuuta 2019 saakka riippuen siitä, kumpi näistä ajankohdista on aikaisempi.”
   
   2 artikla
   Tämä päätös on osoitettu Italian tasavallalle.
   
      Tehty Brysselissä 8 päivänä marraskuuta 2016.
      
         
            Neuvoston puolesta
         
         
            Puheenjohtaja
         
         P. KAŽIMÍR
      
   
   
      (1)  EUVL L 347, 11.12.2006, s. 1.
   
      (2)  Neuvoston päätös 2008/737/EY, tehty 15 päivänä syyskuuta 2008, luvan antamisesta Italian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavaa toimenpidettä (EUVL L 249, 18.9.2008, s. 13).
   
      (3)  Neuvoston täytäntöönpanopäätös 2010/688/EU, annettu 15 päivänä lokakuuta 2010, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista (EUVL L 294, 12.11.2010, s. 12).
   
      (4)  Neuvoston täytäntöönpanopäätös 2013/678/EU, annettu 15 päivänä marraskuuta 2013, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista (EUVL L 316, 27.11.2013, s. 35).
   
      (5)  Toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä (EYVL 71, 14.4.1967, s. 1303/67).